cyanic-selkie/wikianc huggingface dataset:
দোলনা (চলচ্চিত্র)
দোলনা ১৯৯০ সালে মুক্তিপ্রাপ্ত বাংলাদেশী বাংলা ভাষার চলচ্চিত্র। চলচ্চিত্রটি পরিচালনা করেছেন শিবলি সাদিক। এতে শ্রেষ্ঠাংশে অভিনয় করেছেন আলমগীর, রোজিনা, খলিলউল্লাহ খান, রোজী আফসারি, এটিএম শামসুজ্জামান প্রমুখ।
কাহিনী সংক্ষেপ
শিল্পপতি ইসহাক আহমেদ ও ফ্লুরা দম্পতি আদুরে একমাত্র কন্যা দোলা বন্ধুদের সাথে নেপালে বেড়াতে যান । নেপালে গিয়ে পরিচয় হয় বাংলাদেশী যুবক গাইড সাগরের সাথে । পরিচয় থেকে ভালোবাসা, প্রেম ও বিয়ে খুব দ্রুতই ঘটে যায় বাবার অমতে। দেশে আসার পর ইসহাক আহমেদের ইচ্ছেয় সাগর দোলাকে নিয়ে ইসহাক আহমেদের বাড়িতে থাকতে রাজী হলেও নানা ঘটনায় অপমান অপদস্থ নয়া মেনে নিতে পারায় আত্মমর্যাদাশীল ও ব্যক্তিত্ববান যুবক সাগর দোলাকে নিয়ে নিজের বাড়িতে উঠেন। দোলাও নিম্নমধ্যবিত্ত পরিবারে নিজেকে খুব সহজে মানিয়ে নেন। তারপরেও কিছু কিছু ঘটনায় দুজনের দ্বন্দ্ব শুরু হয়, শিল্পপতি বাবার উপহার ও সহযোগিতাকে আদুরে কন্যা খারাপ চোখে না দেখলেও সাগর এতে অপমানিত বোধ করেন । এর মধ্যে দুজনের সংসারে এক শিশু কন্যা জন্ম নেয় যার নাম ‘দোলনা’, যাকে নিয়ে পরবর্তী গল্প আবর্তিত হয়।
সঙ্গীত
চলচ্চিত্রটির সঙ্গীত পরিচালন করেছেন আলম খান। গীত রচনা করেছেন মনিরুজ্জামান মনির এবং কণ্ঠ দিয়েছেন সাবিনা ইয়াসমিন, এন্ড্রু কিশোর, রুনা লায়লা।
ইমামুদ্দিন পাঞ্জাবি
আবুল ফজল ইমামুদ্দিন খান বারাওলি ছাছরি (এছাড়া ইমামুদ্দিন পাঞ্জাবি নামেও পরিচিত; মৃত্যু: ১৯১৬) ছিলেন একজন ভারতীয় সুন্নি মুসলিম পণ্ডিত। তিনি ১৮৭৭ সালে জামিয়া মিফতাহুল উলুম প্রতিষ্ঠা করেন।
জীবনী
ইমামুদিন পাঞ্জাবি ভারতের পাঞ্জাব রাজ্যের একটি শহর বাতালায় জন্মগ্রহণ করেন। তিনি আহমদ আলী সাহারানপুরীর অধীনে হাদিস অধ্যয়ন করেন। এবং দারুল উলুম দেওবন্দ থেকে ঐতিহ্যবাহী দারসে নিজামিতে স্নাতক ডিগ্রী লাভ করেন। দেওবন্দি শাখায় পড়াশোনা শেষ করবার পর ইমামুদ্দিন পাঞ্জাবি সুফিবাদে ফজলে রহমান গঞ্জ মুরাদাবাদির হাতে শিষ্যত্ব গ্রহণ করেন।
থিয়েটার ওয়ার্ল্ড পুরস্কার
থিয়েটার ওয়ার্ল্ড পুরস্কার নিউ ইয়র্ক সিটিতে ব্রডওয়ে বা অফ-ব্রডওয়েতে প্রথম মঞ্চস্থ নাটকে অভিনেতা ও অভিনেত্রীদের সেরা কাজের জন্য প্রদত্ত সম্মাননা। এটি ১৯৪৫-১৯৪৬ মৌসুমে প্রথমবার প্রদান করা হয়। থিয়েটার ওয়ার্ল্ড-এর সম্পাদক জন এ. উইলিস এই পুরস্কারের প্রবর্তক। নিউ ইয়র্ক ভিত্তিক মঞ্চ সমালোচকদের একটি কমিটি এই পুরস্কারের বিজয়ী নির্বাচন করে থাকেন।
ইতিহাস
থিয়েটার ওয়ার্ল্ড-এর সম্পাদক জন এ. উইলিস এই পুরস্কারের প্রবর্তন করেন। প্রথম পুরস্কার বিজয়ীরা ছিলেন বেটি কমডেন, জুডি হলিডে, ও জন রেইট। নিউ ইয়র্ক ভিত্তিক মঞ্চ সমালোচকদের একটি কমিটি এই পুরস্কারের বিজয়ী নির্বাচন করে থাকেন। ২০১৫ সালে মে মোতাবেক, এই কমিটিতে রয়েছেন রোমা টোর (নিউ ইয়র্ক), ডেভিড কোট (টাইম আউট নিউ ইয়র্ক), জো জিমিয়ানোভিচ (নিউ ইয়র্ক ডেইলি নিউজ), পিটার ফিলিচিয়া (দ্য নিওয়ার্ক স্টার-লেজার), এমিরিটাস), হ্যারি হোন (প্লেবিল), ম্যাথু মারি (টকিনব্রডওয়ে.কম), ও ফ্র্যাঙ্ক শেক (নিউ ইয়র্ক পোস্ট)।
পুরস্কারের প্রতিমূর্তি
রোমান দেবতা ইয়ানুসের নামানুসারে এই পুরস্কারের প্রতিমূর্তির নামকরণ করা হয়েছে। ইয়ানুস হলেন প্রবেশ, বহির্গমন ও সব কিছু শুরুর দেবতা। এই পুরস্কারের ব্রোঞ্জ মূর্তিটির নকশা করেন ভাস্কর হ্যারি মারিন্‌স্কি।
বিশেষ সম্মাননা পুরস্কার
২০০৯ সালে ডরথি লোডন স্টারবেবি পুরস্কার প্রবর্তিত হয়। অভিনেত্রী ও গায়িকা ডরথি লোডনের (১৯২৫-২০০৩) সম্মানার্থে এই পুরস্কারের প্রবর্তন করা হয় এবং ২০১০ সাল থেকে ডরথি লোডেন ফাউন্ডেশন এই পুরস্কার প্রদান করছে। প্রথম স্টারবেবি পুরস্কার গ্রহীতা ছিলেন সুজান লুইস ওকনর (ব্লাইদ স্পিরিট)। ২০১৩ সালে এই পুরস্কারের নাম পরিবর্তন করে রাখা হয় মঞ্চে অনন্য কাজের জন্য ডরথি লোডেন পুরস্কার।
২০১০-১১ আয়োজনে প্রথমবার অভিনয়শিল্পীদলের অনন্য কাজের জন্য বার্ষিক লুন্ট-ফনট্যান পুরস্কার প্রদান করা হয়। অভিনেতা আলফ্রেড লুন্ট ও অভিনেত্রী লিন ফনট্যানের সম্মানার্থে অভিনয়শিল্পীদলের অনন্য কাজের স্বীকৃতি প্রদানের লক্ষ্যে এই পুরস্কারের প্রবর্তন করা হয়। এই পুরস্কারের প্রথম বিজেতা ছিলেন দ্য মাদারফাকার উইথ দ্য হ্যাট নাটকের ববি ক্যানাভেল, ক্রিস রক, অ্যানাবেল স্কিওরা, এলিজাবেথ রদ্রিগেজ, ইয়ুল ভাস্কেস।
জন উইলিস পুরস্কার
২০১২-২০১৩ মৌসুমে জন উইলিস পুরস্কার প্রবর্তিত হয়। এটি জন উইলিসের প্রতি সম্মাননা প্রদর্শনার্থে মঞ্চে আজীবন অবদানের জন্য প্রদান করা হয়। এই পুরস্কারের প্রথম গ্রহীতা ছিলেন অ্যালান আলডা।
পল হ্যারিস (রোটারি)
থাম্ব|১৯৬৮ সালে ব্রাজিলের স্ট্যাম্পে পল পার্সি হ্যারিস
পল পার্সি হ্যারিস (এপ্রিল ১৯, ১৮৬৮ – জানুয়ারি ২৭, ১৯৪৭) ছিলেন শিকাগো, ইলিনয় এর একজন এটর্নি। ১৯০৫ সালে তিনি মানবতাবাদী সংগঠন রোটারি ইন্টারন্যাশনাল ক্লাবটি প্রতিষ্ঠা করেছিলেন।
বহিঃসংযোগ
Paul Harris (Rotary)
ফিলিপ নেৎসার
অস্ট্রীয় ফুটবল ক্লাব লোখাউয়ের যুব পর্যায়ের হয়ে খেলার মাধ্যমে নেৎসার ফুটবল জগতে প্রবেশ করেন; অতঃপর তিনি ভোরালবার্গের হয়ে খেলার মাধ্যমে ফুটবল খেলায় বিকশিত হয়েছেন। ২০০৩–০৪ মৌসুমে, লুস্টেনয়ের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। লুস্টেনয়ে তিনি ১ মৌসুম অতিবাহিত করেছেন; যেখানে তিনি ২৪ ম্যাচ খেলেছেন। পরবর্তীতে তিনি অস্ট্রিয়া ভিয়েনার হয়ে খেলেছেন। ২০০৯–১০ মৌসুমে, তিনি বিনামূল্যে অস্ট্রিয়া ভিয়েনা হতে রাইনডর্ফ আলটাখে যোগদান করেছেন।
দলগতভাবে, ঘরোয়া ফুটবলে, নেৎসার এপর্যন্ত ৫টি শিরোপা জয়লাভ করেছেন, যার মধ্যে ১টি রাইনডর্ফ আলটাখের হয়ে এবং ৪টি অস্ট্রিয়া ভিয়েনার হয়ে জয়লাভ করেছেন।
বর্মার আসাম আক্রমণ
পার্শ্ব ঘটনাবলী
১৮শ শতকের শেষদিকে আসামের আহোম রাজ্য উপর্যুপরি বিদ্রোহ দুর্বল করেছিল। উজনি আসামে মোয়ামরীয়া বিদ্রোহ এবং নামনিতে দন্দিয়া বিদ্রোহের ফলে প্রচুর জন-ধনের হানি হয়েছিল। মন্ত্রী পূর্ণানন্দ বুঢ়াগোহাঁই আহোমের শাসন বজায় রাখতে অশেষ চেষ্টা করে শেষে বিদ্রোহ দমন করতে সমর্থ হন। প্রশাসন ভালভাবে চালাতে বা নিজের প্রভাব বাড়াতে তিনি নিজের আত্মীয়-স্বজনকে আহোম রাজ্যের উচ্চ পদবীতে নিয়োগ করতে ধরেন। রাজার করে যাওয়া গুয়াহাটীর শাসক বদন চন্দ্র বরফুকন পূর্ণানন্দ বুঢ়াগোহাঁইর বর্ধিত শক্তিতে সংশয়িত হন। প্রথমে তিনি পূর্ণানন্দ বুঢ়াগোহাঁইর সাথে বন্ধুত্ব স্থাপন করতে চেষ্টা করেন। সেই সূত্রে তিনি কন্যা পিজৌ গাভরুকে পূর্ণানন্দের পুত্র উরেখানাথ ঢেকিয়াল ফুকন ঢের যৌতুকের সাথে বিয়ে দেন। কিন্তু এরপর বদন চন্দ্র‌ ক্ষমতার অপব্যবহার করছেন বলে পূর্ণানন্দ অসন্তোষ প্রকাশ করেন। পূর্ণানন্দের এমন ব্যবহারে খং করে বদন চন্দ্র‌ রাজধানী যোরহাটের কয়েকজন ষড়যন্ত্রকারীকে উপঢৌকন দিয়ে পূর্ণানন্দকে গোপনে হত্যা করতে পাঠান। পরে ষড়যন্ত্র ব্যর্থ হয় এবং লোকদের শাস্তি হয়। ষড়যন্ত্রে বরফুকনের হাত আছে বলেও ফাঁস হয়। সেই সময়ে পশ্চিম আসামের মানুষ বদন চন্দ্র বরফুকন এবং তাঁর দুই পুত্র ও পিয়লির অত্যাচারের কথা বুঢ়াগোহাঁইকে জানায়। শেহত ১৮১৫ সালে পূর্ণানন্দ বদন চন্দ্র বরফুকনকে যোরহাটে ধরে আনতে মহেশ্বর পর্বতীয়া ফুকনকে গুয়াহাটীতে পাঠান। পূর্ণানন্দের বোয়ারি পিজৌ গাভরু বাবা বদন চন্দ্রকে আগেভাগে বিপদের সম্পর্কে জানায়। খবর পেয়ে বদন চন্দ্র বরফুকন দুই পুত্রের সাথে ব্রিটিশ শাসিত বঙ্গে পালিয়ে যান। বুঢ়াগোহাঁইর সৈন্য তাঁকে বঙ্গের শিলমারিতে আটক করে, কিন্তু স্থানীয় আরক্ষীর সহায়তায় সেখান থেকে তিনি আবার পালান। তিনি কলকতায় গিয়ে গভর্নর জেনারেল লর্ড হেস্টিংসকে বুঢ়াগোহাঁইকে উৎখাত করতে সহায়তা ভিক্ষা করেন। অন্য রাজ্যের মধ্যের ব্যাপারে হস্তক্ষেপ না করার নীতি (Non-intervention Policy) দেখিয়ে গভর্নর জেনারেল তাঁর অনুরোধ খারিজ করেন। সেই সময়ে কলকাতায় ব্রহ্মদেশের একজন কটকী এসেছিলেন; বদনচন্দ্র সেই কটকীজনের কাছে গিয়ে তাঁর কাছে অতিরঞ্জিত করে আসাম দেশের দুরবস্থার কথা জানান। কটকী বদনচন্দ্রকে সহায়তা করতে প্রতিশ্রুতি দেন, এবং সৈন্য-সামন্ত যোগাড় করে দেওয়ার নিমিত্তে তাঁকে সাথে ব্রহ্মদেশে নিয়ে যান
বর্মার প্রথম আক্রমণ
১৮১৬ সালে বদন চন্দ্র বরফুকন ব্রহ্মদেশের রাজা বদৌপায়ার রাজসভায় যান এবং পূর্ণানন্দ বুঢ়াগোহাঁইকে পরাস্ত করতে সহায়তা চান। রাজা রাজি হন এবং ভামোর একজন সেনাপতির অধীনে একদল সৈন্য বদন বরফুকনের সাথে ১৮১৭ সালের জানুয়ারিতে আসামে প্রবেশ করে। ১৮১৭ সালের ২৭ মার্চ ঘিলাধারীতে আহোম এবং মিয়ানমারের প্রথম যুদ্ধ হয়। আসামের সৈন্যকে দমন গগিয়ে, হাও বরা এবং জামা খান নেতৃত্ব দিয়েছিলেন। একসপ্তাহ যুদ্ধ চলার পরে পূর্ণানন্দ বুঢ়াগোহাঁইর প্রাকৃতিক কারণে মৃত্যু হয়। তখন আহোম প্রধানদের মধ্যে মনান্তর আরম্ভ হয় এবং নতুন করে রসদ না পাওয়া আহোম সৈন্য‌ আত্মসমর্পণ করে। পূর্ণানন্দর পুত্র রুচিনাথ বুঢ়াগোহাঁই পদে উঠে স্বর্গদেউকে পালিয়ে যাতে বলে কিন্তু রাজা তা মেনে নেন না। তেখনো স্বর্গদেউ চন্দ্রকান্ত সিংহ বদন বরফুকনের সাথে গোপন বোঝাবুঝি করেছেন বলে রুচিনাথ সন্দেহ করেন এবং রাজাকে ছেড়ে গুয়াহাটীতে যান। বর্মী সেনা আহোম রাজধানী যোরহাটে প্রবেশ করে। স্বর্গদেউ চন্দ্রকান্ত সিংহ বদন চন্দ্র বরফুকনকে এনে মন্ত্রী ফুকন করেন।
লিথুয়ানিয়ায় বৌদ্ধধর্ম
লিথুয়ানিয়ায় বৌদ্ধধর্মের শিকড়গুলি ২০ শতকের মধ্যে সনাক্ত করা যেতে পারে, যদিও এর প্রথম প্রবর্তনের সময়টি অজানা রয়ে গেছে। লিথুয়ানিয়ায় প্রচলিত জেন বৌদ্ধধর্ম আজ কোরিয়ায় উদ্ভূত হয়েছে। ভিলনিয়াস, কাউনাস, ক্লাইপেদা, শিয়াউলিয়াই, পানেভেজিস এবং সাকিয়াই সহ সারা দেশে কয়েকটি সক্রিয় সম্প্রদায় রয়েছে।
ইতিহাস
লিথুয়ানিয়ায় প্রথম জনসাধারণের ধর্ম বক্তৃতাটি 1990 সালে কাউনাসে সেউং সানের পোলিশ ছাত্র পাওয়েল কার্পোভিচ দিয়েছিলেন। Kaunas Zen Kwan Um কেন্দ্রটি আনুষ্ঠানিকভাবে 1991 সালের এপ্রিল মাসে নিবন্ধিত হয়েছিল, শীঘ্রই ভিলনিয়াসে অনুরূপ একটি গ্রুপ দ্বারা অনুসরণ করা হয়েছিল, জেন মাস্টারের সফরের পরে প্রতিষ্ঠিত হয়েছিল। ভিলনিয়াস কোয়ান উম জেন সম্প্রদায় জেন মাস্টার উ বং -এর ঘন ঘন সফরের সমর্থনে বেড়ে ওঠে।
জেন মাস্টার সু বং সুনিম, হংকং কোয়ান উম সংঘের পথপ্রদর্শক শিক্ষক, 1993 সালে ভিলনিয়াসে প্রথম জেন মন্দির, কো বং সা, খোলেন। দৈনিক জেন অনুশীলন 2007 সাল থেকে কাউনাস জেন কোয়ান উম সেন্টারে অনুষ্ঠিত হয়।
হ্যাপি নিউ ইয়ার (চলচ্চিত্র)
হ্যাপি নিউ ইয়ার (শুভ নববর্ষ) ফারাহ খান পরিচালিত ২০১৪ সালের বলিউড অ্যাকশন কমেডি-নাট্য চলচ্চিত্র। রেড চিলিজ এন্টারটেইনমেন্টের ব্যানারে গৌরী খান প্রযোজিত চলচ্চিত্রে অভিনয় করেছেন শাহরুখ খান, দীপিকা পাড়ুকোন, অভিষেক বচ্চন, বোমান ইরানি, ভিভান শাহ এবং তেলুগু-তামিল ছবির অভিনেতা সোনু সুদ। চলচ্চিত্রটি যশ রাজ ফিল্মস কর্তৃক বিশ্বব্যাপী বণ্টন করা হয়।
এটি ফারাহ খানের সাথে শাহরুখ খানের তৃতীয় চলচ্চিত্র। পূর্বে ব্লকবাস্টার ম্যায় হুঁ না (২০০৪), ওম শান্তি ওম (২০০৭) চলচ্চিত্রে তারা একসাথে কাজ করেন। চলচ্চিত্র ট্যাগলাইন ইঙ্গিত করে যে কোন কিছু চুরি করা নিয়ে এটির গল্প গড়ে উঠেছে, অর্থাৎ এটি একটি হেইস্ট চলচ্চিত্র। চলচ্চিত্রটি ২০১৪ সালের ২৪ অক্টোবর, দীপাবলিতে, হিন্দি, তামিল এবং তেলুগু তিনটি ভিন্ন ভাষায় মুক্তি পায়।
চিত্রনাট্য উন্নয়ন
২০০৫ সালে এই চলচ্চিত্রের কাজ শুরু হলেও ২০০৭ সালের ওম শান্তি ওম চলচ্চিত্রের কারণে এর কাজ বন্ধ রাখা হয়। ২০১০ সালের তিস মার খান চলচ্চিত্রের পর ফারাহ খান আবার এই চলচ্চিত্রের কাজ শুরু করেন। অবশেষে অক্টোবর, ২০১২ সালে এই চলচ্চিত্রের চিত্রনাট্য লেখা শেষ হয়। পরিচালক চেয়েছিলেন এই চলচ্চিত্রে খানের বিপরীতে কোন প্রতিষ্ঠিত নায়িকা অভিনয় করুক, যেমন সোনাক্ষী সিনহা, ঐশ্বর্য রাই বচ্চন, পরিণীতা চোপড়া এবং ক্যাটরিনা কাইফ। তবে শেষ পর্যন্ত দীপিকা পাড়ুকোনকেই বেছে নেয়া হয়। সেই ওম শান্তি ওম (২০০৭) ও চেন্নাই এক্সপ্রেস এর পর খানের সাথে তার তৃতীয় চলচ্চিত্রে অভিনয় করেন। নায়কের ভূমিকায় শাহরুখ খানই ছিলেন পরিচালকের প্রথম পছন্দ। নায়ক এই চলচ্চিত্রে একজন কন আর্টিস্ট এবং নায়িকা একজন মারাঠী নর্তক। এক পর্যায়ে জন আব্রাহামকে পার্শ্বীয় অভিনেতা হিসেবে ঠিক করা হয়েছিল কিন্তু সনু সিড তার স্থান নেয়। বোমান ঈরানীকে পরিচালক এক সাক্ষাৎকারে তার ভূমিকার ব্যাপারে নিশ্চিত করেন। আগস্ট, ২০১৩ সালে জ্যাকি শ্রুফকে এই চলচ্চিত্রের খলনায়ক হিসেবে ঠিক করা হয়। পরিচালকের ভাই সাজ্জাদ খান ও অভিনেত্রী মালাইকা আরোরা খান এতে বিশেষ আবির্ভাব হিসেবে থাকবেন। ভিভান শাহ একজন কম্পিউটার হ্যাকার চরিত্রে অভিনয় করবেন এবং ছবির প্রথম অর্ধেকাংশ সম্পর্কে বলবেন। পরিচালক-অভিনেতা প্রভু দেবারও এই চলচ্চিত্রে বিশেষ আবির্ভাব রয়েছে।
২রা জানুয়ারি, ২০১৪ সালে এই ছবির ফার্স্ট লুক মুক্তি পায়। সেই দিনই একটি অফিসিয়াল টুইটার অ্যাকাউন্ট খোলা হয় এবং বিভিন্ন হ্যাশট্যাগ চালু করা হয়।
চিত্রধারণ
১লা সেপ্টেম্বর থেকে আনুষ্ঠানিকভাবে এই চলচ্চিত্রের দৃশ্যধারণ শুরু হয়। ফারাহ খান টুইট করেন, "এবং উল্টোগণনা শুরু হল! হ্যাপি নিউ ইয়ার শ্যুটিং শুরু হবার ঠিক এক মাস আগে! সবচেয়ে ব্যস্ত, রোমাঞ্চকর, আবেগপ্রবণ এবং মজার সময়!" ("N the Countdown begins! Exactly 1 month before shoot starts for Happy New Year ! The most hectic, exhilirating, stressfully happy time!" দুবাইয়ে এই ছবির কাজ শুরু হয়। অ্যারাবিয়ান বিজনেস রিপোর্ট করে যে ছবির একটি বড় অংশ পাম আইল্যান্ডে ধারণ হবে, সমুদ্রতীরে তিনটি কৃত্রিম দ্বীপ।
সঙ্গীত
বিশাল-শেখর এই চলচ্চিত্রের সংগীত পরিচালনা করবেন। বিখ্যাত গায়ক সুখবীর এতে একটি বিশেষ গান নির্মাণ করবেন। চলচ্চিত্রনির্মাতারা বলেন, এতে ইন্ডিয়াওয়ালে নামক একটি গান থাকবে।
১৮১৪-এর ইঙ্গ-ওলন্দাজ চুক্তি
১৮১৪ এর ইংরেজ-ওলন্দাজ চুক্তি (লন্ডন সম্মেলন নামেও পরিচিত) হচ্ছে লন্ডনে ইউনাইটেড কিংডম অফ গ্রেট ব্রিটেইন এন্ড আয়ারল্যান্ড এবং সভারেইন প্রিন্সিপালিটি অফ দি ইউনাইটেড নেদারল্যান্ডস এর মধ্যে ১৮১৪ সালের ১৩ আগস্টে সাক্ষরিত একটি চুক্তি। এই চুক্তিটিতে সাক্ষর করেছিলেন ব্রিটিশদের হয়ে রবার্ট স্টুয়ার্ট, ভিসকাউন্ট ক্যাস্টলেরেই এবং ডাচদের হয়ে হেন্ড্রিক ফাগেল।
ইউ তাই-গিয়েং
ইউ তাই-গিয়েং (জন্ম ২৭ আগস্ট ১৯৬১) একজন দক্ষিণ কোরীয় মাঝারিপাল্লার দৌড়বিদ । তিনি ১৯৮৮ গ্রীষ্মকালীন অলিম্পিকে পুরুষদের ৪ × ৪০০ মিটার রিলেতে প্রতিদ্বন্দ্বিতা করেছিলেন।
১৮১৪-এর ইঙ্গ-ওলন্দাজ চুক্তি
চুক্তির শর্ত
এই চুক্তি ওলন্দাজদেরকে আমেরিকা অঞ্চল (উত্তর ও দক্ষিণ আমেরিকা সম্মিলিতভাবে), আফ্রিকা এবং এশিয়ায় তাদের ঔপনিবেশিক দখলগুলোকে ফিরিয়ে দেয় যা নেপলীয় যুদ্ধ শুরু হবার পূর্বে ১৮০৩ সালের ১ জানুয়ারিতে তাদের অধিকারে ছিল। ব্যতিক্রম হিসেবে ডাচরা আফ্রিকার উত্তমাশা অন্তরীপ, এবং দক্ষিণ আমেরিকা এর দেমেরারা, এসেকুইবো এবং বারবিসকে (যা পরবর্তিতে একত্রিত হয়ে ব্রিটিশ গায়ানা নামে পরিচিত হয়) ইংরেজদের কাছে ছেড়ে দেয়, পূর্বে যেগুলোতে ওলন্দাজদের বাণিজ্যিক অধিকার ছিল।
এছাড়াও ইংরেজরা ওলন্দাজদের কাছে সুমাত্রা দ্বীপের কিছু অংশ এবং এর বাংকা দ্বীপ ছেড়ে দেয়, এবং বিনিময়ে তারা ভারতের কোচিন এবং মালাবার উপকূলে এর অধীনে থাকা সব কিছু নিয়ে নেয়। ডাচরা একটি বার্ষিক মজুরির বিনিময়ে কলকাতার নিকটস্থ বরানগর জেলাও ছেড়ে দেয়।
এই চুক্তিতে ওলন্দাজদের দ্বারা দেয়া ১৮১৪ সালের ১৫ জুনের একটি ঘোষণার কথাও উল্লেখ ছিল। সেটা হচ্ছে, দাস বাণিজ্যের জন্য কোন জাহাজ কোন ইংরেজ বন্দরে আর অনুমোদিত হবে না, এবং এখানে ওলন্দাজ নাগরিকদের জন্য দাস বাণিজ্যে জড়িত থাকার নিষেধাজ্ঞা পর্যন্ত এই সীমাবদ্ধতাকে বর্ধিত করা হবে চুক্তিতে উল্লেখ করা হয়। গুয়াদলুপ এর ক্যারিবীয় দ্বিপপুঞ্জের দাবি মেটানোর জন্য (দেখুন গুয়াদলুপ তহবিল ) সুইডেনকে ১০ লক্ষ পাউন্ড পরিষোধ করতে রাজি হয়। ইংরেজরা এবং ওলন্দাজরা নিচু ভূমির দেশগুলোর (যার মধ্যে নেদারল্যান্ডস একটি) প্রতিরক্ষার উন্নয়নের জন্য ২০ লক্ষ পাউন্ড খরচ করতে রাজি হয়। "হল্যান্ডের সাথে জোটবদ্ধ হয়ে নিচু ভূমির দেশগুলোর জন্য সর্বশেষ এবং সন্তোষজনক বন্দোবস্ত" এর জন্য আরও ৩০ লক্ষ পাউন্ড এর মত তহবিল এর কথার উল্লেখ করা হয়।
এই চুক্তি থেকে তৈরি হওয়া বিবাদ ১৮২৪ এর ইংরেজ-ওলন্দাজ চুক্তির বিষয়বস্তুতে পরিণত হয়।
হংস উপনিষদ
হংস উপনিষদ (সংস্কৃত: हंसोपनिषद्) হল সংস্কৃত পাঠ এবং হিন্দুধর্মের ছোট উপনিষদ। এটি বিশটি যোগ উপনিষদের একটি হিসাবে শ্রেণীবদ্ধ করা হয়েছে এবং শুক্ল যজুর্বেদের সাথে সংযুক্ত রয়েছে। পাঠ্য বা পাঠ্যের অংশগুলি তুলনামূলকভাবে দেরীতে উৎপত্তি, সম্ভবত সাধারণ যুগের দ্বিতীয় সহস্রাব্দ থেকে, তবে ১৭ শতকের প্রথম দিকে লেখা, কারণ দারা শিকোহ এটিকে উপনিষদের ফার্সি অনুবাদে ওপানেখাত হিসেবে অন্তর্ভুক্ত করেছেন, এর বানান হেনস্নাদ (হংস-নদ)।
হংস উপনিষদ হিন্দু ঋষি গৌতম এবং ঐশ্বরিক সনৎকুমারের মধ্যে বক্তৃতা আকারে, ধারণার বিশৃঙ্খল মেডলে হিসাবে গঠন করা হয়েছে, ব্রহ্মবিদ্যার পূর্বসূচী হিসাবে হংস-বিদ্যার জ্ঞানের উপর। পাঠ্যটি ওঁ-এর ধ্বনি, হংসর সাথে এর সম্পর্ক এবং কীভাবে এটির ধ্যান একজনকে পরমহংস উপলব্ধির দিকে যাত্রায় প্রস্তুত করে।
হংস উপনিষদের বেশ কয়েকটি সংস্করণ বিদ্যমান, যার মধ্যে কলকাতা ও পুণে সংস্করণ সবচেয়ে বেশি অধ্যয়ন করা হয়েছে। বিন্যাস এবং কিছু শ্লোক পরিবর্তিত, কিন্তু বার্তা একই। ১০৮টি উপনিষদের আধুনিক যুগের সংকলনে রাম থেকে হনুমানের ক্রমিক ক্রমানুসারে পাঠ্যটি ১৫ নম্বরে তালিকাভুক্ত করা হয়েছে। একে হংসোপনিষদও বলা হয়।
ব্যুৎপত্তি
পল ডিউসেন-এর মতে, ভারতীয় ঐতিহ্যে হংস পরিযায়ী "হংস, রাজহাঁস বা কানঠুটি" উল্লেখ করতে পারে এবং "অভিবাসী আত্মা" বা পুনর্জন্মকারী আত্মার প্রতীক।
আত্মা ও মোক্ষের প্রতীক হিসেবে হংস শব্দটি হিন্দুধর্মের বহু প্রাচীন গ্রন্থে দেখা যায়। ভোগেল ১৯৫২ সালে পরামর্শ দিয়েছিলেন যে হিন্দু গ্রন্থে হংস রাজহাঁসের পরিবর্তে হংসের প্রতীক হতে পারে। ডেভ, ২০০৫ সালে, বলেছিলেন যে ঋগ্বেদের স্তোত্র, এবং হিন্দু মহাকাব্য ও পুরাণের শ্লোকগুলিতে হংসের মূল সহ বিভিন্ন ধরনের পাখির উল্লেখ রয়েছে, যেমন মহা-হংস, রাজ-হংস, কাল-হংস এবং অন্যান্য, যার বেশিরভাগই বিভিন্ন প্রজাতির রাজহাঁস বিশেষ করে নিঃশব্দ রাজহাঁসের সাথে সম্পর্কিত, যখন কিছু গিজকে উল্লেখ করে। ডেভের শনাক্তকরণ সংস্কৃত গ্রন্থে পাখির জীবন, বর্ণিত কণ্ঠস্বর, পরিযায়ী অভ্যাস, বিবাহের আচার এবং উড়ার ধরণ সম্পর্কে সংস্কৃত গ্রন্থে প্রদত্ত বিশদ বিবরণের উপর ভিত্তি করে। কিছু সংস্কৃত গ্রন্থে, ডেভ বলেন, হংস এবং কদম্বের মধ্যে পার্থক্য করা হয়েছে, আগেরটি রাজহাঁস এবং পরবর্তীটি দাগি রাজহাঁস। এটি হংস বা রাজহাঁস যাই হোক না কেন, শিরোনামের শব্দটি এমন কিছুর জন্য প্রতীকী যা স্থানান্তরিত হয়, অতিক্রান্ত।
পাঠ্যটি শিরোনাম সম্ভবত এটি ব্যক্তি আত্মার জন্য গ্রন্থ, সর্বোচ্চ আত্মা (পরমহংস) খোঁজার জন্য নির্দেশ করে।
বিষয়বস্তু
পাঠ্যটি গৌতম সনৎকুমারকে তাঁর জন্য সমস্ত বেদের জ্ঞান পাতন করার জন্য বলে দিয়ে শুরু হয়। সনৎকুমারা বলেছেন যে শিব বেদ নিয়ে চিন্তা করেছিলেন এবং পার্বতীর কাছ থেকে একই প্রশ্নের উত্তর দিয়েছিলেন। এটি যোগের জ্ঞান, যোগীদের আবৃত রহস্য, হংসের পথ, যা তিনি গৌতমের সাথে ভাগ করবেন।
হংসের আগমন
শ্বাস হল শব্দ, পাঠ্য বলে, এবং এমন এক যা সমস্ত মানবদেহে তাদের সারাজীবন থাকে, তাদের শক্তি দিয়ে পূর্ণ করে।
"আমাদের জন্মের সাথে সাথে আমাদের মধ্যে ঢুকে যায় পরিযায়ী পাখি! আগুনের মতো, অদৃশ্যভাবে কাঠের মধ্যে উপস্থিত, তিলের মধ্যে লুকিয়ে থাকা তেলের মতো, এটি আমাদের গভীরতম গভীরতায় বাস করে: এটা জানা যে (পাখি) মৃত্যু থেকে নিজেকে মুক্ত করা।"
- হংস উপনিষদ
জিন ভারেনে বলেন, হংস আত্মার প্রতীক।
চক্র
পাঠ্যের ৩ অধ্যায় চক্রগুলিকে শক্তিশালী করার জন্য তন্ত্র প্রক্রিয়া বর্ণনা করে। পায়ুপথে গোড়ালি চাপা দিয়ে, "মূলধারা চক্র" (মেরুদন্ডের ঠিক নীচে অবস্থিত) থেকে "স্বাধিষ্ঠান" (জননাঙ্গের কাছে অবস্থিত) আপনার শ্বাস-প্রশ্বাসকে সেখানে তিনবার প্রদক্ষিণ করুন, তারপর এটিকে "মণিপুরাক" (সৌর প্লেক্সাস এবং নাভি চক্র) এ উত্থাপন করুন। যোগী তারপর শ্বাসকে "অনাহত" (হৃদয়ে অবস্থিত) এর দিকে তুলুন, এটিকে অতিক্রম করুন এবং তারপর "বিসুধি" (গলা চক্র) তে "প্রাণ" (প্রাণশক্তি) স্থাপন করুন। তারপর শ্বাসকে "আজনা" (দুটি ভ্রুর মধ্যবর্তী তৃতীয়-চোখের চক্র) দিকে নিয়ে যান এবং ব্রহ্মরান্ধ্র (হাজার পাপড়িযুক্ত মুকুট চক্র, যা মাথার উপরের অংশে অবস্থিত)। এইভাবে যোগীকে ধ্যান শুরু করতে হবে, "তিন মাতৃ (ওঁ, ব্রহ্ম) আমি"। পাঠ্য জোর দেয়, যোগী ওঁ প্রতিধ্বনি সম্পর্কে চিন্তা করা উচিত, কারণ এটি ব্রহ্ম, সর্বোচ্চ আত্মা।
হংস নীতিবচন
হংস হল নীতিবচনের অংশ, যেমন হ্যাংসো হংস, পাঠ্য বলে, যেখানে হংস (আত্মা) হল কবি, পঙ্ক্তি হল মিটার (পুণে পাণ্ডুলিপিতে "অব্যক্ত গায়ত্রী" নির্দেশ করে), হং হল বিজ (জিনিসের বীজ), স শক্তির প্রতিনিধিত্ব করে এবং সোহং (আমি তিনি) মধ্যম হয়। যোগী পূর্ণ দিন ও রাতের চক্রে ২১,৬০৬ হংস (কিছু পাণ্ডুলিপিতে ২১,৬০০) অনুভব করেন, পাঠ্যটি উল্লেখ করে (যেখানে প্রতিটি শ্বাস ও প্রশ্বাস পৃথকভাবে গণনা করা হয়)। পাঠ্যটি ছয়টি মন্ত্রের মন্ত্র বর্ণনা করে, প্রতিটি ওঁ দিয়ে শুরু হয় এবং হংস সম্পর্কিত।
হংস হৃদয়ে পদ্ম
উপনিষদের ৬ অধ্যায়ে বলা হয়েছে, হৃৎপিণ্ডের আট পাপড়িতে (পদ্মফুল) হংসকে ধ্যান করতে হবে। পাখিটিকে কল্পনা করা উচিত, পল দেউসেন অনুবাদ করেছেন, অগ্নি ও সোম তার ডানা হিসাবে, ওঁ তার মাথা ও ঘাড়, অনুস্বরা (ওঁ চিহ্নের উপরে বক্র ও বিন্দু) চোখ সহ তার চঞ্চু, রুদ্র তার এক পা এবং রুদ্রাণী অন্যটি, তার বাম দিকে কালা এবং ডান দিকে অগ্নি, তার দৃষ্টি উপরে এবং তার নীচে গৃহহীন।
এই হংস হল সেই পরমহংস (সর্বোচ্চ আত্মা), অধ্যায় ৭, যা মহাবিশ্বকে পরিব্যাপ্ত করে এবং দশ মিলিয়ন সূর্যের মতো জ্বলে।
পদ্মের প্রতিটি পাপড়ি, যা একজন যোগী ধ্যান করেন, তারপর যোগীর কর্মের সাথে ম্যাপ করা হয়, পাঠ্যের 8 অধ্যায়ে। পূর্বমুখী পাপড়ি মহৎ কর্মের প্রতিনিধিত্ব করে; দক্ষিণ-পূর্ব দিকের পাপড়ি ঘুম এবং অলসতা বোঝায়; পাপড়ি দক্ষিণ-পশ্চিম দিকে মুখ করে তাকে মন্দ কর্মের কথা মনে করিয়ে দিতে হবে; খেলার পশ্চিমমুখী পাপড়ি; উত্তর-পশ্চিম দিকে মুখ করা পাপড়ি হাঁটা এবং অন্যান্য ক্রিয়া করার তাগিদ তৈরি করে; উত্তর দিকে মুখ করা পাপড়ি প্রেম এবং লালসা উপভোগ করার ইঙ্গিত দেয়; উত্তর পূর্বমুখী পাপড়ি সম্পদ সংগ্রহের উচ্চাকাঙ্ক্ষা দেখায়।
হংসের ইচ্ছা আছে
তুর্য অবস্থায় উপনীত হয়, উপনিষদ বলে, যখন ভিতরের হংস ওঁ ধ্বনিতে মিশে যায়, মনস (মনের) কারণে নয়, কিন্তু হংসের (আত্মার) ইচ্ছার কারণে।
হংস সঙ্গীত
"অভ্যন্তরীণ নাড়" এর দশটি পর্যায় রয়েছে যা ধ্বনি হিসাবে পরপর শোনা যায়;মপ্রথমে "চিনি", তারপর "চিনি-চিনি", তৃতীয়টি "ঘণ্টা", চতুর্থটি "শঙ্খ", পঞ্চম "তান্তিরি" (স্ট্রিং যন্ত্র), ষষ্ঠ যেমন হাততালি, সপ্তম বাঁশি, অষ্টম হল "ভেরী" (ড্রাম) এর সঙ্গীত, নবম "মৃদঙ্গ", এবং দশম "বজ্র" (বিদ্যুতের শব্দ)। আয়ঙ্গার এই "অভ্যন্তরীণ নাডা" অবস্থার তান্ত্রিক অর্থ বর্ণনা করেছেন, এবং এর ব্যাখ্যা অন্বেষণকারীর ডান কানে ফিসফিস করে বলা হয়।
হংসের গন্তব্য
একজনকে অবশ্যই প্রথম নয়টি এড়িয়ে চলতে হবে, পাঠ্যটি উল্লেখ করে এবং দশম সঙ্গীতটি সন্ধান করতে হবে কারণ এটি হামসার সাথে সম্পর্কিত। এটি দশম অবস্থায় যেখানে যোগী ব্রহ্মকে উপলব্ধি করেন, তার আত্মা ও ব্রহ্ম এক হয়ে যায়, দ্বৈততা বিলুপ্ত হয়। যোগী তখন আলোকিত হয়, তার সংশয় ধ্বংস হয়, তার বাসনা বিলুপ্ত হয়, প্রশান্তি, জ্ঞান, আনন্দ তার হয়ে যায়।
রে ব্র্যাডবেরি
রে ডগলাস ব্র্যাডবেরি (Ray Douglas Bradbury, ; ২২ আগস্ট ১৯২০ - ৫ জুন ২০১২) ছিলেন একজন মার্কিন লেখক ও চিত্রনাট্যকার। তিনি অলীক কল্পকাহিনী, বিজ্ঞান কল্পকাহিনী, ভীতিপ্রদ সাহিত্য, ও রহস্যকাহিনিসহ বিভিন্ন ধরনের কথাসাহিত্য রচনা করেছেন। প্রতীকী ডিস্টোপিয়ান উপন্যাস ফারেনহাইট ফোর ফিফটি ওয়ান (১৯৫৩) এবং তাঁর বিজ্ঞান কল্পকাহিনি ও ভীতিপ্রদ গল্পের সংকলনের জন্য প্রসিদ্ধ ব্র্যাডবেরি বিংশ ও একবিংশ শতাব্দীর অন্যতম প্রখ্যাত মার্কিন লেখক। তাঁর উল্লেখযোগ্য কর্মসমূহ হলো দ্য মার্শিয়ান ক্রনিকলস (১৯৫০), দি ইলাস্ট্রেটেড ম্যান (১৯৫১) ও আই সিং দ্য বডি ইলেকট্রিক (১৯৬৯)। তাঁর বেশিরভাগ উল্লেখযোগ্য রচনা কল্পনাধর্মী সাহিত্যকর্ম হলেও তিনি অন্যান্য ধারার সাহিত্যও রচনা করেছেন, তন্মধ্যে রয়েছে ড্যান্ডেলিয়ন ওয়াইন (১৯৫৭) এবং কল্পিত স্মৃতিকথা গ্রিন শ্যাডোস, হোয়াইট হোয়েল (১৯৯২)।
ব্র্যাডবেরি অসংখ্য পুরস্কার অর্জন করেছেন, তন্মধ্যে রয়েছে ২০০৭ সালের পুলিৎজার পুরস্কার। তিনি কয়েকটি চলচ্চিত্র ও টেলিভিশনের পাণ্ডুলিপি রচনা ও পরামর্শ প্রদান করেছেন, সেগুলো হলো মবি ডিক ও ইট কেম ফ্রম আউটার স্পেস। তাঁর অনেকগুলো সাহিত্যকর্ম কমিক বই, টেলিভিশন ও চলচ্চিত্রে রূপায়িত করা হয়েছে।
প্রারম্ভিক জীবন
ব্র্যাডবেরি ১৯২০ সালের ২২শে আগস্ট ইলিনয় অঙ্গরাজ্যের ওয়াউকেগ্যানে জন্মগ্রহণ করেন। তার মাতা এস্থার (মোবের্গ) ব্র্যাডবেরি (১৮৮৮-১৯৬৬) ছিলেন সুয়েডীয় অভিবাসী এবং পিতা লিওনার্ড স্পাউল্ডিং ব্র্যাডবেরি (১৮৯০-১৯৫৭) ছিলেন ইংরেজ বংশোদ্ভূত পাওয়ার ও টেলিফোন লাইনম্যান তার নামের মধ্যাংশ "ডগলাস" রাখা হয় অভিনেতা ডগলাস ফেয়ারব্যাঙ্কসের নামানুসারে। ব্র্যাডবেরি মার্কিন শেকসপিয়ারীয় পণ্ডিত ডগলাস স্পাউল্ডিঙের আত্মীয় এবং ১৬৭২ সালে সালেম ডাকিনিবিদ্যা মামলার অপরাধীদের একজন ম্যারি ব্র্যাডবেরির বংশধর।
অ্যাশলিন গের
অ্যাশলিন গের (জন্ম: ১৪ সেপ্টেম্বর ১৯৫৯) একজন প্রাক্তন মার্কিন পর্ন অভিনেত্রী যিনি বিপরীতকামি ও সমকামী উভয় ধরনের চলচ্চিত্র ছাড়াও মূলধারার চলচ্চিত্র ও টেলিভিশনেও অভিনয় করেছেন। গের এভিএন ও এক্সআরসিও র হল অফ ফেমে অন্তর্ভুক্ত হয়েছিলেন। তার মূলধারার কাজে, তিনি সায়েন্স ফিকশন টেলিভিশন সিরিজ দ্য এক্স-ফাইলস এবং স্পেস: এবোভ অ্যান্ড বিয়ন্ডে তার উপস্থিতির জন্য সুপরিচিত।
জীবনের প্রথমার্ধ
গের জন্ম ১৯৫৯ সালের ১৪ সেপ্টেম্বর উত্তর ক্যারোলিনার চেরি পয়েন্টে এবং তিন বছর বয়সে নেভাদার লাস ভেগাসে চলে আসেন। তিনি নেভাদা বিশ্ববিদ্যালয়, লাস ভেগাস থেকে ডাবল স্নাতক।
কাউখালী থানা, পিরোজপুর
কাউখালী থানা বাংলাদেশের পিরোজপুর জেলার কাউখালী উপজেলার একটি থানা।
প্রশাসনিক এলাকাসমূহ
কাউখালী উপজেলার ৫টি ইউনিয়নের প্রশাসনিক কার্যক্রম কাউখালী থানার অধীন।
ধর্মনিরপেক্ষ মানবতাবাদ
ধর্মনিরপেক্ষ মানবতাবাদ হল এমন এক মতাদর্শ যেখানে নৈতিক ও যুক্তিবাদী সিদ্ধান্ত গ্রহণের ভিত্তিতে কোনো ধর্মীয় মতবাদ, অলৌকিকতা, ছদ্মবিজ্ঞান এবং কুসংস্কারকে বর্জন করে মানবিক কার্যকারণ, ন্যায়নীতি এবং দার্শনিক স্বাভাবিকতাবাদকে স্বীকৃতি দেওয়া হয়।
ধর্মনিরপেক্ষ মানবতাবাদ বিশ্বাস করে যে, মানুষের পক্ষে কোনো ঈশ্বর বা ধর্ম ছাড়াই ন্যায় ও নীতিসম্পন্ন হওয়া সম্ভব। এখানে কখনোই মনে করা হয় না যে, মানুষ জন্মগতভাবে ভালো কিংবা মন্দ অথবা প্রকৃতির চেয়ে বড়ো কিছু৷ বরং মানবতাবাদী জীবনাদর্শে মানবতার রক্ষা এবং মানবিক সিদ্ধান্তের প্রতি দৃষ্টিপাত করাই একমাত্র দায়িত্ব।
আগ্নেয়ভস্ম
thumb|অগ্ন্যুৎপাতে উৎপন্ন ছাই thumb|আগ্নেয়ভস্মের আণুবীক্ষণিক চিত্র
আগ্নেয়ভস্ম হল আগ্নেয়গিরির অগ্ন্যুৎপাতের সময় উদ্গত সূক্ষ্ম (২ মিমি ব্যাসার্ধের কম) শিলাচূর্ণ, খনিজ, আগ্নেয়কাঁচ দিয়ে গঠিত অসংহত পাইরোক্লাস্টিক পদার্থ। শব্দটি কখনও অগ্নুৎপাতে উৎপন্ন ২ মিমি ব্যাসার্ধের বড় বস্তু (যেগুলোর সঠিক নাম টেফরা) উল্লেখ করতেও ব্যবহৃত হয়। আগ্নেয়ভস্ম আগ্নেয়গিরির অগ্ন্যুৎপাতের সময় গঠিত হয় যখন ম্যাগমায় দ্রবীভূত গ্যাসগুলি সম্প্রসারিত হয় এবং বায়ুমন্ডলে দ্রুত নির্গত হয়। দ্রুতবেগে নির্গত গ্যাস ম্যাগমাকে বায়ুমন্ডলে নিক্ষিপ্ত করে যেখানে সেগুলো আগ্নেয় শিলা ও কাঁচের টুকরাতে পরিণত হয়। এছাড়াও আগ্নেয়ভস্ম উৎপন্ন হতে পারে ফ্লাইমোম্যাগটিক অগ্ন্যুৎপাতের সময় যখন ম্যাগমা পানির সংস্পর্শে এসে পানিকে বিস্ফোরণের সাথে তৎক্ষণাৎ বাষ্পে পরিণত করে এবং ম্যাগমাকে ছিটকে দেয়। বায়ুমন্ডলে নির্গত হলে আগ্নেয়ভস্ম বায়ুপ্রবাহের মাধ্যমে হাজার হাজার কিলোমিটার স্থানান্তরিত হয়।
ব্যাপক বিস্তৃতির কারণে, আগ্নেয়ভস্ম মানুষ ও পশুপাখির স্বাস্থ্যে প্রভাব ফেলতে পারে, বিমান যোগাযোগ, জটিল অবকাঠামো, স্থাপনার ক্ষয়ক্ষতি করতে পারে।
উপাদান
আগ্নেয়ভস্মে সিলিকার শতকরা পরিমাণ সাধারণত ৮৪ থেকে ৯০ শতাংশ হয়ে থাকে। আগ্নেয় ভস্মে থাকা খনিজ পদার্থের ধরন ম্যাগমার উপর নির্ভর করে যেটা থেকে এটি উদ্ভূত হয়েছে। গাঢ় ধূসর বর্ণের আগ্নেয় ভস্মে ~৪৫-৫৫% সিলিকা থাকে এবং সাধারণত লোহা ও ম্যাগনেসিয়াম সমৃদ্ধ হয়।
বহিঃসংযোগ
- USGS
গ্লেন থিওডোর সিবর্গ
থাম্ব|মার্কিন রাষ্ট্রপতি জন এফ কেনেডি এবং পরমাণু শক্তি কমিশনের প্রধান, গ্লেন সিবর্গ গ্লেন থিওডোর সিবর্গ (১৯শে এপ্রিল, ১৯১২ - ২৫শে ফেব্রুয়ারি, ১৯৯৯) একজন মার্কিন রসায়নবিজ্ঞানী। তিনি ১৯৫১ সালে রসায়নে নোবেল পুরস্কার লাভ করেন। তিনি দশটি মৌলের প্রধান অথবা অন্যতম আবিষ্কারক। তার নামে পর্যায় সারণির ১০৬তম মৌলের নাম করা হয়েছে সিবর্গিয়াম।
প্রাথমিক জীবন এবং শিক্ষা
গ্লেন থিওডোর সিবর্গ ১৯১২ সালের ১ এপ্রিল মিশিগানের ইশপেমিংয়ে জন্মগ্রহণ করেছিলেন। তিনি হারম্যান থিওডোর (টেড) এবং সেলমা অলিভিয়া এরিকসন সিবর্গের পুত্র। তার এক বোন ছিল, জিনেট, যিনি ছিলেন সিবর্গের চেয়ে দুই বছরের ছোট। তার পরিবার বাড়িতে সুইডিশ ভাষায় কথা বলে। গ্লেন সিবর্গ যখন ছোট ছিলেন, তখন পরিবারটি ক্যালিফোর্নিয়ার লস এঞ্জেলেস কাউন্টিতে চলে আসেন এবং হোম গার্ডেন নামে একটি মহকুমায় বসতি স্থাপন করেন, যা পরে ক্যালিফোর্নিয়ার সিটি অফ সাউথ গেটে সংযুক্ত হয়।
সিবর্গ ১৯৩৩ সালে ইউনিভার্সিটি অব ক্যালিফোর্নিয়া, লস অ্যাঞ্জেলেস থেকে রসায়নে স্নাতক উপাধি অর্জন করেন। তিনি ইউনিভার্সিটি অব ক্যালিফোর্নিয়া, বার্কলি থেকে ১৯৩৭ সালে ডক্টরেট উপাধি অর্জন করেন।
ঢাকা আন্তর্জাতিক বইমেলা
ঢাকা আন্তর্জাতিক বইমেলা, প্রাক্তন ঢাকা বইমেলা, বাংলাদেশের রাজধানী শহর ঢাকায় অনুষ্ঠিত একটি বইমেলা, যা আন্তর্জাতিক বইমেলা হিসেবে পরিগণিত। এই মেলাটি বাংলাদেশের অন্যতম বিশিষ্ট বইমেলা অমর একুশে গ্রন্থমেলা থেকে আলাদা। সাধারণত প্রতি বছর ডিসেম্বর মাসে এই মেলার আয়োজন করা হয়। তবে এই মেলা আয়োজনের স্থান নির্দিষ্ট নয়।
বিবরণ
মেলাকে ঘিরে আরো থাকে সেমিনার, সংগীতানুষ্ঠান, নতুন বইয়ের মোড়ক উন্মোচন অনুষ্ঠান আর বিভিন্ন বিষয়ক আলোচনা অনুষ্ঠান। মেলায় ঢোকার জন্য থাকে টিকেটের ব্যবস্থা, নির্দিষ্ট প্রবেশমূল্য দিয়ে টিকেট ক্রয় করতে হয়। তবে কোনো শিক্ষাপ্রতিষ্ঠানের ব্যবস্থাপনায় শিক্ষার্থীরা দলগতভাবে বিনা টিকেটে প্রবেশ করতে পারে।
ইতিহাস
স্বাধীন বাংলাদেশে প্রথম আন্তর্জাতিক বইমেলার আয়োজক ছিলো দেশটির জাতীয় গ্রন্থকেন্দ্র, এবং সেই মেলা অনুষ্ঠিত হয় ১৯৭২ খ্রিস্টাব্দের ২০ ডিসেম্বর থেকে ২৭ ডিসেম্বর পর্যন্ত বাংলা একাডেমী প্রাঙ্গণে সেই মেলা বসেছিলো। বাংলাদেশের প্রকাশনা সংস্থা ছাড়াও ৮টি দেশের প্রকাশনা সংস্থা অংশ নিয়েছিলো সেই মেলায়। মেলা উপলক্ষে আয়োজিত হয়েছিলো আন্তর্জাতিক সেমিনার। তবে বর্তমান মেলার আসরটি আয়োজিত হয়ে আসছে ১৯৯৫ খ্রিস্টাব্দ থেকে। তখন থেকে ঢাকা বইমেলা নামে এই মেলা আয়োজিত হয় ১৪ বার। ২০০৮ খ্রিস্টাব্দ থেকে বর্ধিত পরিসরে ঢাকা আন্তর্জাতিক বইমেলা নামে এই মেলার আয়োজন চলছে।
বব কটাম
রবার্ট মাইকেল হেনরি কটাম (Bob Cottam; জন্ম: ১৬ অক্টোবর, ১৯৪৪) লিঙ্কনশায়ারের ক্লিথর্পস এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। বর্তমানে তিনি কোচের দায়িত্ব পালন করছেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৬৯ থেকে ১৯৭২ সময়কালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ইংরেজ কাউন্টি ক্রিকেটে হ্যাম্পশায়ার, নর্দাম্পটনশায়ার ও ডেভন দলের প্রতিনিধিত্ব করেন। দলে তিনি মূলতঃ ডানহাতি ফাস্ট মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিংয়ে পারদর্শী ছিলেন বব কটাম।
প্রথম-শ্রেণীর ক্রিকেট
ওয়েম্বলিতে বিদ্যালয় জীবন অতিবাহিত করেন। ১৯৬৩ সাল থেকে ১৯৭৬ সাল পর্যন্ত বব কটামের প্রথম-শ্রেণীর খেলোয়াড়ী জীবন চলমান ছিল। ১৯৬৩ সালে হ্যাম্পশায়ারের পক্ষে খেলোয়াড়ী জীবনের সূচনা হয়। নতুন বল হাতে নিয়ে উচ্চতা, অসম্ভব দম ও নিখুঁততার চমৎকার সম্মিলন সবিশেষ লক্ষণীয় ছিল। তিন মৌসুমে শত উইকেট লাভের কৃতিত্ব প্রদর্শন করেছেন। তন্মধ্যে, ১৯৬৫ সালে ল্যাঙ্কাশায়ারের বিপক্ষে ব্যক্তিগত সেরা ৯/২৫ বোলিং পরিসংখ্যান দাঁড় করান।
১৯৭১ সালে নর্দান্টসে চলে যান। তবে, পেস কমিয়ে ফেলেন ও নিখুঁত সীমারে পরিণত করেন নিজেকে। সুন্দর বোলিং ভঙ্গীমা মনোযোগের সাথে প্রদর্শন করতেন ও নিয়মিতভাবে উইকেট লাভ করতেন। সকল প্রথম-শ্রেণীর ক্রিকেট খেলায় অংশ নিয়ে ২০.৯১ গড়ে সহস্রাধিক উইকেট পেয়েছেন। বল হাতে দক্ষতা প্রকাশ করলেও ব্যাট হাতে নিচেরসারিতে নামতেন। ২৮৯টি প্রথম-শ্রেণীর খেলায় অংশ নিয়ে মাত্র একটি অর্ধ-শতরানের সন্ধান পেয়েছেন।
দীর্ঘদেহের অধিকারী ডানহাতি মিডিয়াম-ফাস্ট বোলার হিসেবে খেলতেন। ক্রিকেট লেখক কলিন বেটম্যানের অভিমত, বাঁক খাওয়ানোর উপযোগী উইকেটে কম পেস নিয়ে বলকে তীক্ষ্ণভাবে সিম কিংবা কাট করানোয় দক্ষ থাকায় বিদেশে তিনি সফলকাম ছিলেন। অংশগ্রহণকৃত চার টেস্টের সবকটিই ভারতীয় উপমহাদেশে দুইবার সফরের মাধ্যমে সম্পন্ন হয়।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন বব কটাম। ২১ ফেব্রুয়ারি, ১৯৬৯ তারিখে লাহোরে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ৩০ ডিসেম্বর, ১৯৭২ তারিখে কলকাতায় স্বাগতিক ভারত দলের বিপক্ষে সর্বশেষ টেস্টে অংশ নেন তিনি।
ইংরেজ পরিবেশে তাঁর বোলিং বেশ যুঁতসই থাকলেও ১৯৬৮-৬৯ মৌসুমে কলিন কাউড্রে’র নেতৃত্বে পাকিস্তান ও সিলন এবং টনি লুইসের নেতৃত্বে ভারত ও পাকিস্তান গমন করেন। সেখানে তিনি অবশ্য অগ্নিপরীক্ষার মুখোমুখি হয়েছিলেন। চার টেস্টে অংশ নিয়ে ২৩.৩৫ গড়ে ১৪ উইকেট দখল করেছিলেন তিনি। দূর্ভাগ্যবশতঃ নিজ দেশে কোন টেস্ট খেলার সৌভাগ্য হয়নি তার।
অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। ওয়ারউইকশায়ারের ব্যবস্থাপক ও পরবর্তীতে সমারসেটের ক্রিকেট পরিচালকের দায়িত্ব পালন করছেন। এরপর তার পরিবর্তে ডেভিড লয়েড এ দায়িত্ব পান ও ১৯৯৮ থেকে ২০০১ সাল পর্যন্ত ইংল্যান্ড দলের বোলিং কোচের দায়িত্ব পালন করেছেন। এ সময়ে বব উইলিস ও ইয়ান বোথামের পর ড্যারেন গফ ও অ্যান্ডি ক্যাডিকের ন্যায় নতুন বলের সেরা জুটির আবির্ভাব হয়। এছাড়াও, মাইনর কাউন্টি ক্রিকেটে ডেভনের পক্ষে খেলেছেন তিনি।
ব্যক্তিগত জীবনে বিবাহিত তিনি। তার সন্তান অ্যান্ডি কটাম ডার্বিশায়ার ও সমারসেটের পক্ষে প্রথম-শ্রেণীর ক্রিকেট খেলেছেন।
আল-হাদি
আবু মুহাম্মদ মুসা ইবনে মাহদি আল হাদি (أبو محمد موسى بن المهدي الهادي) (জন্ম: ১৪৭ হিজরি (৭৬৪ খ্রিষ্টাব্দ); মৃত্যু: ১৭০ হিজরি (৭৮৬ খ্রিষ্টাব্দ) ছিলেন চতুর্থ আব্বাসীয় খলিফা। তিনি তার পিতা আল মাহদির স্থলাভিষিক্ত হন। ৭৮৫ খ্রিষ্টাব্দ (১৬৯ হিজরি) থেকে ৭৮৬ খ্রিষ্টাব্দে (১৭০ হিজরি) মৃত্যুর আগ পর্যন্ত তিনি শাসন করেন।
আল হাদি ছিলেন আল মাহদির জ্যেষ্ঠ সন্তান। পিতার মত ইনি উদার ছিলেন এবং নাগরিকদের বাগদাদের প্রাসাদে তার সাথে দেখা করার অনুমতি দেন। আব্বাসীয় আমলের অগ্রগতি তিনি বজায় রাখেন।
তার স্বল্পকালীন শাসনে বেশ কিছু সামরিক সংঘাত ঘটে। হুসাইন ইবনে আলি ইবনে হাসান মদিনায় নিজেকে খলিফা ঘোষণা করলে বিদ্রোহ সৃষ্টি হয়। আল হাদি বিদ্রোহ দমন করেন। হুসাইন ইবনে আলি ইবনে হাসানসহ তার অনেক অনুসারীকে হত্যা করা হয়। তবে তার এক ভাই ইদ্রিস বিন আবদুল্লাহ পালিয়ে যান। মিশরীয় ডাক কর্মকর্তা ওয়াদিহ তাকে সাহায্য করেন। এবং মরক্কো পৌছে তিনি সেখানে ইদ্রিসি রাষ্ট্রের সূচনা করেন। আল হাদি একটি খারিজি বিদ্রোহও দমন করেন। তাছাড়া তাকে বাইজেন্টাইন আক্রমণও প্রতিহত করতে হয়। বাইজেন্টাইনরা পিছু হটতে বাধ্য হয় এবং আব্বাসীয়রা তাদের কাছ থেকে কিছু অংশ অধিকার করতে সক্ষম হয়।
আল হাদি ৭৮৬ সালে মৃত্যুবরণ করেন। তার মৃত্যুর কারণ হিসেবে মুহাম্মদ ইবনে জারির আল তাবারি বেশ কিছু সম্ভাব্য কারণের কথা লিপিবদ্ধ করেছেন।
উত্তরাধিকার
আল হাদির পর তার ছোট ভাই হারুনুর রশিদ খলিফা হন।
সৈয়দ মর্তুজা
সৈয়দ মর্তুজা (১৫৯০-১৬৬২) সুফি ভাবধারার কবি। ১৬ শতকের শেষদিকে তার আবির্ভাব। ১৭ শতকের দ্বিতীয় ভাগে তিরোধান। ছিলেন সুফি সাধক। আধ্যাত্মিক সাধনায় তার ভূমিকা স্মরণ করে তাকে ‘মর্তুজানন্দ’ বলে ডাকা হতো।
জন্ম ও প্রাথমিক জীবন
সৈয়দ মর্তুজা জন্মগ্রহণ করেন আনু. ১৫৯০ সালে ভারতের মুর্শিদাবাদ জেলার সুতী থানার অন্তর্গত ছাপঘাটি গ্রামে। তার পিতার নাম সৈয়দ হাসান, যিনি ভারতের উত্তর প্রদেশের বেরেলির অধিবাসী ছিলেন।
কর্মজীবন
সৈয়দ মর্তুজার পীর ছিলেন জঙ্গিপুর নিবাসী সৈয়দ শাহ আবদুর রাজ্জাক। তার একজন সাধনসঙ্গিনী ছিলেন যার নাম আনন্দময়ী। ফিরোজপুরের গৌড়ের শাহ্ নিয়ামতুল্লাহ (মৃত্যু. ১৬৬৪) সঙ্গে তার সম্পর্ক ছিল। শাহ্ নিয়ামতুল্লাহর মৃত্যুর পর ছাপঘাটিতে তার মাজারে প্রতিবছর তিনদিন উরুস হতো। বর্তমানে ও বার্ষিক উরুস অনুষ্ঠিত হয়। তিনি অসাম্প্রদায়িক সাধক ছিলেন। হিন্দু ও মুসলিম উভয় সম্প্রদায়ের মানুষ তার ভক্ত ছিলেন। তার বংশধররা খাদেম হিসেবে মাজারের তত্ত্বাবধানে আছেন। তিনি অনেকগুলি সুফিপদ ও যোগকলন্দর নামে একটি কাব্য রচনা করেন। এ ছাড়াও ফারসি ভাষায় তার কিছু গজল আছে। ১৮শতকের বৈষ্ণবপদ সংকলনে তার একটি পদ অন্তর্ভুক্ত হয়েছিলো। এই কবি রচিত একটি পদ 'পদকল্পতরু'গ্রন্থে সংকলিত আছে। তার রচিত রাধাকৃষ্ণলীলা বিষয়ক প্রায় ২৮ টি গীতি গাওয়া হয়। নিখিলনাথ রায় এই ফকিরের জীবনী প্রকাশ করেন।
মৃত্যু
সৈয়দ মর্তুজা আনু. ১৬৬২ সালে মৃত্যুবরণ করেন। মর্তুজা নামের এক সমাধি মুর্শিদাবাদে বর্তমান।
পোস্তা (সংবাদপত্র)
পোস্তা, তুরস্কের দ্বিতীয় সর্বোচ্চ প্রচলিত দৈনিক সংবাদপত্র। এটি ২৩ জানুয়ারী ১৯৯৫ সালে এর প্রকাশনা শুরু করে। ২০০৯ সালে এর দৈনিক প্রচলন ছিল প্রায় ৫১৬.০০০ অনুলিপি। সংবাদপত্রটি ইস্তাম্বুলে প্রকাশিত হয় দোয়ান হোল্ডিং কর্তৃক। যা হিরিয়েতের মত প্রধান তুর্কি সংবাদপত্র প্রকাশ করে থাকে।
সম্পাদকীয় লাইন
সংবাদপত্রের সম্পাদকীয় লাইনটি নিউইয়র্ক ডেইলি নিউজ বা ডেইলি মিররের মতো ট্যাবলয়েড হিসাবে বর্ণনা করা হয়েছে, যা রাজনীতি এবং অর্থনীতির চেয়ে বিনোদন এবং গসিপের দিকে বেশি মনোযোগ দিয়ে বিস্তৃত শ্রোতাদের কাছে পৌঁছাতে চায়।
দিমিত্রি পেট্রাটোস
দিমিত্রি 'ডিমি' পেট্রাটোস (জন্ম: ১০ নভেম্বর ১৯৯২) হলেন একজন অস্ট্রেলীয় পেশাদার ফুটবলার, যিনি এ-লিগ ক্লাব নিউক্যাসেল জেটস এবং অস্ট্রেলিয়া জাতীয় দলের হয়ে একজন আক্রমণভাগের খেলোয়াড় হিসেবে খেলেন।
আন্তর্জাতিক ক্যারিয়ার
জাতীয় দলে অন্তর্ভুক্তি নিয়ে অনেক গুজবের পর, ২০১৮ ফিফা বিশ্বকাপের পূর্বে এক প্রীতি ম্যাচের জন্য পেট্রাটোস অস্ট্রেলিয়া জাতীয় দলে ডাক পান। ২০১৮ সালের ২৪শে মার্চ তারিখে, নরওয়ের বিরুদ্ধে ম্যাচের মাধ্যমে তিনি অভিষেক করেন, উক্ত ম্যাচে তিনি একজন লেফট উইং হিসেবে খেলেছেন। তিনি উক্ত খেলার ৭৪তম মিনিটে রবি ক্রুসের বদলে মাঠ ত্যাগ করেন। তিনি কলম্বিয়ার বিরুদ্ধে ম্যাচে বেঞ্চে ছিলেন, যেখানে তার দল গোল শূন্য ড্র করে।
সম্মাননা
অস্ট্রেলিয়া:
ব্যক্তিগত:
পশ্চিম ভার্জিনিয়া সম ভোটাধিকার সমিতি
পশ্চিম ভার্জিনিয়া সম ভোটাধিকার সমিতি (ডব্লিউভিইএসএ) হল একটি সংগঠন যা ১৮৯৫ সালের ২৯ নভেম্বর ওয়েস্ট ভার্জিনিয়ার গ্রাফটনে একটি সম্মেলনে গঠিত হয়েছিল। এই সম্মেলন এবং পরবর্তী বার্ষিক সম্মেলনগুলি মহিলাদের ভোটাধিকার আন্দোলনকে সমর্থন করার জন্য পূর্বে কম প্রতিনিধিত্বকারী অঞ্চলে পৌঁছানোর জন্য জাতীয় মার্কিন মহিলা ভোটাধিকার সমিতির দক্ষিণ কমিটির কাজের একটি অবিচ্ছেদ্য অঙ্গ ছিল। ডব্লিউভিইএসএ শুধুমাত্র জাতীয় সমিতির উপর নির্ভর করেনি বরং জেতার জন্য মহিলা খ্রিস্টান টেম্পারেন্স ইউনিয়নের অঙ্গরাজ্য পর্ব, মহিলা ক্লাব সাধারণ সংঘের অঙ্গরাজ্য পর্ব ও রঙিন মহিলা ক্লাব জাতীয় সমিতির সাথে অনুমোদিত ক্লাবগুলির সাথে একত্রে কাজ করেছিল। যদিও তারা মহিলাদের ভোটাধিকারের জন্য অঙ্গরাজ্যের সংবিধান সংশোধনের জন্য ১৯১৬ সালের গণভোটে পরাজিত হয়েছিল, দলটি ১৯২০ সালের বসন্তে ফেডারেল সংশোধনী অনুমোদনের জন্য জোরালো চাপ দিয়েছিল যার ফলে পশ্চিম ভার্জিনিয়া প্রয়োজনীয় ছত্রিশটি অঙ্গরাজ্যের মধ্যে ৩৪তম হয়ে ওঠে। সেই চাপে পশ্চিম ভার্জিনিয়ার মহিলারা প্রথমবারের মতো ভোট দিয়েছিলেন এবং ডব্লিউভিইএসএ নিজেকে পশ্চিম ভার্জিনিয়ার মহিলা ভোটার লীগে রূপান্তরিত করেছিল।
পটভূমি
১৮৬৩ সালে যখন পশ্চিম ভার্জিনিয়া একটি অঙ্গরাজ্য হিসাবে গঠিত হয়, তখন নতুন সংবিধানে মহিলাদের ভোটাধিকার অন্তর্ভুক্ত করা হয়নি। ১৮৬৭ সালে যখন মার্কিন সম অধিকার সমিতি (অ্যারা) পূর্ণ শক্তিতে ছিল, তখন পশ্চিম ভার্জিনিয়া অঙ্গরাজ্যের সিনেটর স্যামুয়েল ইয়ং নারীদের ভোটাধিকার প্রদানের পক্ষে সমর্থন করে একটি বিলের প্রস্তাব করেন যে "যারা স্বাধীনতার ঘোষণা বুদ্ধিমত্তার সাথে পড়তে পারে এবং সুস্পষ্ট হাতে লিখতে পারে, এবং প্রকৃতপক্ষে তাদের ভোটের প্রস্তাবের আগের বছর কর অর্থ প্রদান করেছে।" তার বিল কোনো সমর্থন পায়নি।
ইরিত্রিয়ার অর্থনীতি
ইরিত্রিয়া ১৯৯৩ সালে ইথিওপিয়ার কাছ থেকে স্বাধীনতা লাভ করে। এরপর দেশটি অর্থনৈতিক সমস্যার সম্মুখীন হয় এবং বর্তমানে অর্থনীতি পুনর্গঠনে রত। জাতিসংঘের মানব উন্নয়ন সূচকে ইরিত্রিয়ার অবস্থান ১৬৪তম। সাম্প্রতিককালে জিডিপি প্রবৃদ্ধির হার কিছু বেড়েছে। তবে বিদেশ থেকে শ্রমিকদের পাঠানো মুদ্রাই বর্তমানে দেশটির জিডিপির ৪০%-৫০% যোগান দেয়।
সিডনি অল্টম্যান
থাম্ব|ড. জন রাফিন (বামে), এনআইএমএইচডি পরিচালক, এবং ড। সিডনি অল্টম্যান 'ইয়েল ইউনিভার্সিটি বুচেট লিডারশিপ অ্যাওয়ার্ড' পান। সিডনি অল্টম্যান একজন কানাডীয়-মার্কিন আণবিক জীববিজ্ঞানী। তিনি ১৯৮৯ সালে রসায়নে নোবেল পুরস্কার লাভ করেন।
রাজ দ্বারভাঙা
রাজ দ্বারভাঙা বা 'দ্বারভাঙা রাজ' বা 'খান্দবাল রাজবংশ' ছিল মৈথিল ব্রাহ্মণ রাজবংশ এবং সমস্ত অঞ্চলের শাসক, যেগুলি মিথিলা অঞ্চলের অংশ ছিল, যা এখন ভারত ও নেপালের মধ্যে বিভক্ত।
রাজ দ্বারভাঙার শাসকরা ছিলেন মৈথিল ব্রাহ্মণ এবং দ্বারভাঙা শহরে তাদের আসনটি মিথিলা অঞ্চলের মূলে পরিণত হয়েছিল কারণ শাসকরা মৈথিল সংস্কৃতি এবং মৈথিলী ভাষার পৃষ্ঠপোষক ছিলেন। ঐনিবার রাজবংশের পতনের পর রাজবংশের উদ্ভব হয়।
ইতিহাস
খান্দবাল রাজবংশ ছিল ভারতে শাসন করা অনেক ব্রাহ্মণ রাজবংশের মধ্যে একটি, মুঘল সম্রাট আকবরের সময় থেকে ১৯৬০ সাল পর্যন্ত মিথিলা/তিরহুত অঞ্চলে তা করত। তারা রাজ দ্বারভাঙা নামে পরিচিতি লাভ করে। তাদের জমির পরিধি, যা সংলগ্ন ছিল না, সময়ের সাথে সাথে পরিবর্তিত হয়েছে এবং তাদের মালিকানার ক্ষেত্রটি সনদ ব্যবস্থার অধীনে দেওয়া এলাকার চেয়ে ছোট ছিল। বিশেষভাবে উল্লেখযোগ্য হ্রাস ঘটেছিল যখন ব্রিটিশ রাজের প্রভাবের কারণে তারা নেপালে থাকা অঞ্চলগুলির নিয়ন্ত্রণ হারায় কিন্তু তবুও, তাদের দখল যথেষ্ট ছিল। অনুমান ইঙ্গিত করে যে যখন তাদের শাসনের অবসান ঘটে, তখন প্রায় ৪৫০০টি গ্রাম নিয়ে অঞ্চলগুলি প্রায় ৬,২০০ বর্গকিলোমিটার (২,৪০০ বর্গ মাইল) নিয়ে গঠিত।
স্থাপন
আকবর রাজপন্দিত চন্দ্রপতি ঠাকুরকে দিল্লীতে ডেকে পাঠান এবং মিথিলায় তার জমির জন্য তত্ত্বাবধায়ক ও কর সংগ্রাহক করা যেতে পারে এমন তার এক ছেলের নাম উল্লেখ করতে বলেন। চন্দ্রপতি ঠাকুর তার মধ্যম পুত্রের নাম রাখেন মহেশ ঠাকুর এবং আকবর ১৫৫৭ খ্রিস্টাব্দে রাম নবমীর দিনে মহেশ ঠাকুরকে মিথিলার তত্ত্বাবধায়ক হিসেবে ঘোষণা করেন।
রাজ দ্বারভাঙা নেপালের মকবানপুরের সেনাপ্রধানদেরও তাদের অধীনস্থ করে তোলে এবং সেনদের দ্বারভাঙার রাজাদের প্রতি শ্রদ্ধা জানাতে হয়।
একত্রীকরণ
মহেশ ঠাকুরের পরিবার এবং বংশধরেরা ধীরে ধীরে সামাজিক, কৃষি ও রাজনৈতিক বিষয়ে তাদের ক্ষমতাকে একত্রিত করে এবং মধুবনীর রাজা হিসেবে বিবেচিত হয়। দ্বারভাঙা ১৭৬২ সাল থেকে রাজ দ্বারভাঙা পরিবারের ক্ষমতার কেন্দ্র হয়ে ওঠে। মধুবনী জেলায় অবস্থিত রাজনগর বিহারে তাদের একটি প্রাসাদও ছিল। তারা স্থানীয়দের কাছ থেকে জমি কিনেছে। তারা একটি খান্দবাল পরিবার (সবচেয়ে ধনী জমিদার) হিসেবে পরিচিত হয়ে ওঠে।
বিশ বছরের জন্য (১৮৬০-১৮৮০), দ্বারভাঙা রাজকে বৃটিশ রাজ কর্তৃক কোর্ট অফ ওয়ার্ডের অধীনে রাখা হয়েছিল। এই সময়কালে, দ্বারভাঙা রাজ উত্তরাধিকার সংক্রান্ত মামলায় জড়িত ছিল। এই মোকদ্দমাটি সিদ্ধান্ত নেয় যে জমিদারি ছিল নিষ্ক্রিয় ও উত্তরাধিকার আদিম দ্বারা পরিচালিত হবে। দ্বারভাঙা সহ এই অঞ্চলের জমিদারিগুলি প্রকৃতপক্ষে সময়ে সময়ে কোর্ট অফ ওয়ার্ডের হস্তক্ষেপ চেয়েছিল কারণ ব্রিটিশ কর্তৃপক্ষের স্টুয়ার্ডশিপ, যারা বিচক্ষণতার সাথে তহবিল বিনিয়োগ করেছিল, তাদের অর্থনৈতিক অবস্থান বাড়ানোর প্রবণতা ছিল। এই সময়ের আগে জমিদারি যে কোনও ঘটনাতে খারাপভাবে পরিচালিত হয়েছিল: স্বজনপ্রীতি ও কুশলতা উভয় দ্বারা প্রভাবিত জটিল ব্যবস্থা পরিবারের ভাড়া আয়কে নাটকীয়ভাবে প্রভাবিত করেছিল। আদালতের দ্বারা প্রবর্তিত আমলাতান্ত্রিক ব্যবস্থা, যার নিযুক্ত কর্মকর্তাদের এলাকার সাথে কোন সম্পর্ক ছিল না, যদিও সমস্যাটি সমাধান করেছে, মালিকদের জন্য সবচেয়ে ভাল কি ছিল তার উপর সম্পূর্ণরূপে ফোকাস করা হচ্ছে, এটি ভাড়াটেদের পরিণতি বিবেচনা না করেই তা করেছে।
১৯ শতকের শেষের দিকে, দ্বারভাঙা জমিদারির ৪৭ শতাংশ ফসলি জমি ধান চাষের জন্য ব্যবহৃত হত। সেই সময়ে মোট চাষের তিন শতাংশ নীলকে দেওয়া হয়েছিল, যা রাসায়নিক রঞ্জক প্রবর্তনের আগে জমিদারিকে এই ফসলের জন্য এই অঞ্চলের অন্যতম গুরুত্বপূর্ণ কেন্দ্রে পরিণত করেছিল।
বিলুপ্তি
১৯৪৭ সালে ব্রিটিশ শাসন থেকে ভারত স্বাধীন হওয়ার পর, ভারত সরকার বেশ কিছু ভূমি সংস্কার কার্যক্রম শুরু করে এবং জমিদারি প্রথা বিলুপ্ত হয়। দ্বারভাঙা রাজের ভাগ্য কমে গেল।
রাজ দ্বারভাঙার শেষ শাসক ছিলেন মহারাজা বাহাদুর স্যার কামেশ্বর সিং। তিনি ১৯৬২ সালে একজন উত্তরসূরির নাম উল্লেখ না করেই মারা যান।
প্রাসাদ
দ্বারভাঙায় বেশ কয়েকটি প্রাসাদ রয়েছে যেগুলি দ্বারভাঙা রাজ যুগে নির্মিত হয়েছিল। এর মধ্যে রয়েছে নারগোনা প্রাসাদ, যেটি ১৯৩৪ সালের নেপাল-বিহার ভূমিকম্পের পরে নির্মিত হয়েছিল এবং এর পর থেকে ললিত নারায়ণ মিথিলা বিশ্ববিদ্যালয় এবং লক্ষ্মীবিলাস প্যালেসকে দান করা হয়েছে। যেটি ১৯৩৪ সালের ভূমিকম্পে মারাত্মকভাবে ক্ষতিগ্রস্ত হয়েছিল, পুনঃনির্মাণ করা হয়েছিল এবং পরে কামেশ্বর সিং দ্বারভাঙা সংস্কৃত বিশ্ববিদ্যালয় এবং দ্বারভাঙা ফোর্টে দান করা হয়েছে।
বিহারের মধুবনি জেলার রাজনগরের রাজনগর প্যালেস কমপ্লেক্স সহ ভারতের অন্যান্য শহরেও দ্বারভাঙা রাজের বেশ কয়েকটি প্রাসাদ ছিল।
কিউপিড (প্রাকৃতিক উপগ্রহ)
কিউপিড (ইংরেজি: Cupid) হল ইউরেনাসের একটি অভ্যন্তরীণ প্রাকৃতিক উপগ্রহ। ২০০৩ সালে হাবল স্পেস টেলিস্কোপের সাহায্যে মার্ক আর. শোঅল্টার ও জ্যাক জে. লিসায়ার এই উপগ্রহটি আবিষ্কার করেন। এটির নামকরণ করা হয়েছে উইলিয়াম শেকসপিয়র রচিত টাইমন অফ এথেন্স নাটকের একটি চরিত্রের নামানুসারে।
এটি ইউরেনাসের ক্ষুদ্রতম অভ্যন্তরীণ উপগ্রহ, যার ব্যাস স্থূলভাবে পরিমাপ করে জানা গিয়েছে প্রায় ১৮ কিলোমিটার মাত্র। এই ক্ষুদ্র আকার এবং এটির অন্ধকারাচ্ছন্ন পৃষ্ঠভাগের কারণে উপগ্রহটি এতটাই অনুজ্জ্বল যে ১৯৮৬ সালে ইউরেনাস ফ্লাইবাইয়ের সময় ভয়েজার ২ এটিকে শনাক্ত করতে পারেনি।
কিউপিডের কক্ষপথের থেকে বৃহত্তম উপগ্রহ বেলিন্ডার কক্ষপথের পার্থক্য মাত্র ৮৬৩ কিলোমিটার। ২০০৩ সালে আবিষ্কৃত অপর দুই ইউরেনীয় প্রাকৃতিক উপগ্রহ ম্যাব ও পার্ডিটার কক্ষপথ বিঘ্নসংকুল হলেও কিউপিডের ক্ষেত্রে তা মনে হয় না।
আবিষ্কারের পর কিউপিডের সাময়িক নামকরণ করা হয় এস/২০০৩ ইউ ২ (ইংরেজি: S/2003 U 2)। এটি ইউরেনাস ২৭ (ইংরেজি: Uranus XXVII) নামেও পরিচিত।
পর্তুগালে বৌদ্ধধর্ম
বৌদ্ধ ধর্ম হল সেই বিশ্বাস ব্যবস্থা যা বুদ্ধের শিক্ষায় বিশ্বাস করে। পর্তুগালে, একটি দক্ষিণ-পশ্চিম ইউরোপীয় দেশ, এটি খুব বেশি বিস্তৃত নয় কারণ পর্তুগাল যে স্থান থেকে বুদ্ধের ধর্মের উৎপত্তি (ভারত) এবং ছড়িয়ে পড়েছিল (এশিয়ার একটি ভাল অংশ) সেখান থেকে অনেক দূরে এবং সেখানে কখনও ঘটেনি। পর্তুগালে বৌদ্ধদের ব্যাপক অভিবাসন। এর ইতিহাস জুড়ে।
ইতিহাস
পর্তুগালে বৌদ্ধধর্মের ৭০ -এর দশকে অত্যন্ত সময়ানুবর্তিতামূলক অভিব্যক্তি ছিল, ৮০ এবং ৯০ -এর দশকের গোড়ার দিকে স্থানীয়করণ এবং হ্রাস করা হয়েছিল, এটি সেই দশকের দ্বিতীয়ার্ধে বাড়তে শুরু করে এবং নতুন সহস্রাব্দের প্রথম বছরগুলিতে এর ব্যাপক বিকাশ ঘটেছে। ধর্ম, মহান বৌদ্ধ প্রভুদের স্থানচ্যুত করে ধর্মের মৌলিক বিষয়গুলো শেখান।
পর্তুগিজ বৌদ্ধ ইউনিয়ন পর্তুগালে বৌদ্ধদের অধিকার রক্ষার জন্য বিদ্যমান এবং পর্তুগালে বৌদ্ধধর্মের উপর বেশ কিছু কাজ তৈরি করা হয়।
ঢাকা ডমিনেটর্স
ঢাকা প্লাটুন হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্টে বাংলাদেশ প্রিমিয়ার লীগ-এ বাংলাদেশের ঢাকাকে উপস্থাপন করে। ২০১৫-এর প্রতিযোগিতার পর প্লাটুন বিপিএল-এর সপ্তম সদস্য দল হিসাবে আত্মপ্রকাশ করে, এবং অনুমান করা হয় যে ২০১৯ এর সংস্করণে অংশগ্রহণ করবে। দলটি শের-ই-বাংলা ক্রিকেট স্টেডিয়াম, মিরপুরকে তাদের সদরদপ্তর হিসাবে ব্যবহার করে। যেখানে প্রথম-শ্রেণীর ক্রিকেটের সাথে সম্পৃক্ত ঢাকা বিভাগ ক্রিকেট দল, ঢাকা মেট্রোপুলিশ ক্রিকেট দল সহ তিনটি দল খেলে থাকে।
দলটি মূলত ২০১২ সালে বিপিএলের উদ্বোধনী মৌসুমের সময় ঢাকা গ্ল্যাডিয়েটরস নামে প্রতিষ্ঠা করা হয় এবং দলটি ২০১২ ও ২০১৩ মৌসুমের শিরোপা অর্জন করে। গ্ল্যাডিয়েটরস হচ্ছে একমাত্র দল যা ২০১৩ সালে বিপিএল ২য় আসরের পর বিলুপ্ত করা হয়। ফ্রাঞ্চাইজ বিক্রি করা হয় বাংলাদেশী টেক্সটাইল কোম্পানী বেক্সিমকো গ্রুপের কাছে এবং ঢাকা ডায়নামাইটস হিসাবে দলটিকে পুনর্গঠন করা হয়।
২০১৫ বিপিএল আসরে, প্লাটুনের কোচের দায়িত্বে ছিলেন, সাবেক দক্ষিণ আফ্রিকান ক্রিকেটার মিকি আর্থার, অধিনায়কের দায়িত্বে ছিলেন শ্রীলঙ্কান ক্রিকেটার কুমার সাঙ্গাকারা বাংলাদেশী খেলোয়াড় নাসির হোসেন দলের "আইকন" খেলোয়াড় হিসাবে নির্বাচিত হন।
১৬ নভেম্বর ২০১৯, যমুনা ব্যাংক-এর অর্থায়নে ঢাকা প্লাটুন হিসাবে দলটির পুনঃনামকরণ করা হয়।
থাম্ব|ডান|ঢাকা ডায়নামাইটসের পূর্বের লোগো
ক্রিকেট গ্রাউন্ড
ঢাকা ডায়নামাইটস-এর হোম গ্রাউন্ড হল শের-ই-বাংলা জাতীয় ক্রিকেট স্টেডিয়াম। স্টেডিয়ামটি ঢাকার মিরপুরে অবস্থিত। ২০০৬ সালে তৈরি এই ক্রিকেট স্টেডিয়ামের ধারণ ক্ষমতা ৩৬ হাজার। প্রথমে স্টেডিয়ামটির নামকরণ করা হয়েছিল মিরপুর স্টেডিয়াম, পরবর্তীতে বাংলাদেশ সরকার নাম পরিবর্তন করে রাখে শের-ই-বাংলা ক্রিকেট স্টেডিয়াম।
আরিয়ান খান
আরিয়ান খান হলেন জনপ্রিয় অভিনেতা শাহরুখ খান এবং প্রযোজক গৌরী খান প্রথম সন্তান।
গার্ডেনরিচ বিধানসভা কেন্দ্র
গার্ডেনরিচ বিধানসভা কেন্দ্র ছিল ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার একটি বিধানসভা কেন্দ্র। এটি ডায়মন্ড হারবার লোকসভা কেন্দ্রের অংশ ছিল।
১৯৭৭-২০০৬
২০০৬ সালের বিধানসভা নির্বাচনে ১১৪ নং গার্ডেনরিচ বিধানসভা কেন্দ্র থেকে ভারতীয় জাতীয় কংগ্রেস প্রার্থী আব্দুল খালেক মোল্লা তাঁর নিকটতম প্রতিদ্বন্দ্বী ভারতের কমিউনিস্ট পার্টি (মার্ক্সবাদী)-র (সিপিআই(এম)) মহম্মদ আমিনকে পরাজিত করে বিধায়ক নির্বাচিত হন। ২০০১ ও ১৯৯৬ সালের নির্বাচনে সিপিআই(এম) প্রার্থী মহম্মদ আমিন তাঁর নিকটতম প্রতিন্দ্বন্দ্বী ফজলে আজিম মোল্লাকে পরাজিত করে বিধায়ক নির্বাচিত হন। ২০০১ সালের নির্বাচনে ফলজে আজিম মোল্লা ছিলেন সর্বভারতীয় তৃণমূল কংগ্রেস প্রার্থী এবং ১৯৯৬ সালে ছিলেন ভারতীয় জাতীয় কংগ্রেস প্রার্থী। ভারতীয় জাতীয় কংগ্রেস প্রার্থী ফজলে আজিম মোল্লা ১৯৯১ সালে সিপিআই(এম)-এর দিলীপ সেনকে এবং ১৯৮৭ সালে সিপিআই(এম)-এর মহম্মদ আমিনকে পরাজিত করে বিধায়ক নির্বাচিত হয়েছিলেন। ১৯৮২ সালের নির্বাচনে ভারতীয় জাতীয় কংগ্রেস প্রার্থী শামসুজ্জোহা সিপিআই(এম) প্রার্থী ছেদিলাল সিংকে পরাজিত করে বিধায়ক নির্বাচিত হন। ১৯৭৭ সালের নির্বাচনে ভারতীয় জাতীয় কংগ্রেস প্রার্থী এস. এম. আবদুল্লাকে পরাজিত করে সিপিআই(এম) প্রার্থী ছেদিলাল সিং বিধায়ক নির্বাচিত হয়েছিলেন।
১৯৫১-১৯৭২
১৯৭২ সালের নির্বাচনে গার্ডেনরিচ বিধানসভা কেন্দ্র থেকে জয়লাভ করেছিলেন সিপিআই(এম) প্রার্থী ছেদিলাল সিং। ১৯৭১ সালের নির্বাচনে জয়লাভ করেছিলেন ভারতীয় জাতীয় কংগ্রেস প্রার্থী এস. এম. আবদুল্লা। ১৯৬৯ সালের নির্বাচনে ভারতের কমিউনিস্ট পার্টি (সিপিআই) প্রার্থী অরুণ সেন জয়লাভ করেছিলেন। ১৯৬৭ ও ১৯৬২ সালের নির্বাচনে জয়লাভ করেছিলেন ভারতীয় জাতীয় কংগ্রেস প্রার্থী এস. এম. আবদুল্লা। ১৯৫৭ সালের নির্বাচনে জয়লাভ করেন সিপিআই প্রার্থী শেখ আবদুল্লা ফারুকি। স্বাধীন ভারতের প্রথম বিধানসভা নির্বাচনে ভারতীয় জাতীয় কংগ্রেস প্রার্থী এস. এম. আবদুল্লা এই কেন্দ্র থেকে জয়লাভ করেছিলেন।
তথ্যসূত্র
22.5335°N, 88.2996°W
বরিশাল বুলস
বরিশাল বুলস হল একটি ফ্রাঞ্চাইজ ক্রিকেট দল যা টুয়েন্টি২০ ক্রিকেট টুর্নামেন্ট বাংলাদেশ প্রিমিয়ার লীগ-এ বাংলাদেশের বরিশালকে উপস্থাপন করে। দলটি পূর্বের দল বরিশাল বার্নার্সের পরিবর্তে বিপিএলে আসে। দলটির স্বত্বাধিকারী অ্যক্সিওম টেকনোলজিস যারা ২০১৫ সালে দলটির মালিকানা কিনে নেয়। আর্থিক শর্ত না মানায় দলটিকে বিপিএল ৫ থেকে বাদ দেয়া হয়। ২০১৮ সালে ষষ্ঠ বিপিএলে অংশগ্রহণের জন্য আর্থিক নিরাপত্তা দিতে না পারায় দলটিকে বাদ দেওয়ার সিদ্ধান্ত নেয় বিপিএল গভর্নিং কাউন্সিল।
২০১৫ বাংলাদেশ প্রিমিয়ার লীগে দলটিকে নেতৃত্ব দেয় মাহমুদুল্লাহ রিয়াদ ও দলটির কোচ ছিলেন গ্রাহাম ফোর্ড। ২০১৬ বাংলাদেশ প্রিমিয়ার লীগে দলটির প্রধান কোচ ছিলেন অস্ট্রেলিয়ার ডেভ হোয়াটমোর এবং অধিনায়ক ছিলেন বাংলাদেশ জাতীয় দলের সাবেক অধিনায়ক মুশফিকুর রহিম।
দেবি ডায়মন্ড
দেবি ডায়মন্ড (জন্ম: ১লা মে ১৯৬৫, সান ফার্নান্দো ভ্যালি, ক্যালিফোর্নিয়া) একজন মার্কিন পর্ন অভিনেত্রী এবং নগ্ন মডেল।
জীবনী
তিনি ১৯৮৩ সালে শেলি রে ছদ্মনামে প্রথম পর্ন ছবিতে উপস্থিত হয়েছিলেন। ১৯৯০ এর দশকের গোড়ার তিনি বিরতিহীন কাজ করেন এবং এক্সআরসিও ও এভিএন হল অফ ফেমে অন্তর্ভুক্তি সহ অনেকগুলি শিল্প পুরস্কার অর্জন করেছিলেন।
২০১৪ দক্ষিণ আফ্রিকা ক্রিকেট দলের জিম্বাবুয়ে সফর
দক্ষিণ আফ্রিকা ক্রিকেট দল পূর্ব নির্ধারিত সময়সূচী মোতাবেক ৯ আগস্ট থেকে ২১ আগস্ট, ২০১৪ তারিখ পর্যন্ত জিম্বাবুয়ে সফর করে। সফরে তারা জিম্বাবুয়ে ক্রিকেট দলের বিপক্ষে তিনটি একদিনের আন্তর্জাতিক (ওডিআই) ও একটি টেস্টে প্রতিদ্বন্দ্বিতায় অবতীর্ণ হয়। সফরকারী দক্ষিণ আফ্রিকা দল একমাত্র টেস্টসহ ৩-০ ব্যবধানে ওডিআই সিরিজ জয় করে।
দক্ষিণ আফ্রিকা ক্রিকেট দল ২০০১ সালে জিম্বাবুয়েতে সর্বশেষ টেস্ট সিরিজে অংশ নিয়েছিল।
খেলা পরিচালনাকারী কর্মকর্তা
খেলা পরিচালনার জন্য নিম্নবর্ণিত কর্মকর্তাগণ দায়িত্ব পালন করেন:
অনুরাগ শর্মা (রাজনীতিবিদ)
অনুরাগ শর্মা হলেন একজন ভারতীয় জনতা পার্টির রাজনীতিবিদ এবং উত্তর প্রদেশের ঝাঁসি-ললিতপুর আসন থেকে লোকসভার নির্বাচিত সংসদ সদস্য।
এস পাকিরিস্বামী পিল্লাই
এস পাকিরিস্বামী পিল্লাই একজন ভারতীয় রাজনীতিবিদ এবং তামিলনাড়ুর বিধানসভার প্রাক্তন সদস্য ছিলেন। তিনি পেরামপুর আসন থেকে ১৯৫২ সালে সমাজতান্ত্রিক পার্টির প্রার্থী হিসেবে এবং ১৯৫৭ সালে স্বতন্ত্র প্রার্থী হিসেবে তামিলনাড়ু বিধানসভায় নির্বাচিত হয়েছিলেন।
২০০১: আ স্পেস অডিসি
২০০১: আ স্পেস অডিসি একটি বৈজ্ঞানিক কল্পকাহিনী ভিত্তিক আখ্যান।আ স্পেস অডিসি ১৯৬৮ সালে রচিত উপন্যাস যা আর্থার সি ক্লার্ক দ্বারা লিখিত, এবং  এই উপন্যাস কে ভিত্তি করে স্ট্যানলি কুবরিক আ স্পেস অডিসি  চলচ্চিত্রটি নির্মাণ করেন। এটা ক্লার্কের স্পেস অডিসি সিরিজের একটি অংশ। উপন্যাস এবং চলচ্চিত্র উভয়টি আংশিকভাবে ১৯৪৮ সালে লিখিত ক্লার্কের ছোট গল্প "সেন্সিনেল" উপর ভিত্তি করে, যা বিবিসি ছোট গল্প প্রতিযোগিতায় ভুক্তি হিসেবে জমা, এবং "এনকাউন্টার ইন দ্যা ডন", অ্যামেজিং স্টোরিস ম্যাগাজিনে ১৯৫৩ সালে প্রকাশিত।
আড়াপাড়া জমিদার বাড়ি
ঢাকার সাভার উপজেলা সবার কাছেই বেশ পরিচিত। কেননা এই উপজেলাতেই রয়েছে জাতীয় স্মৃতিসৌধ। এবং এখানে একটি নামি বিশ্ববিদ্যালয় আছে, যার নাম জাহাঙ্গীরনগর বিশ্ববিদ্যালয়। আর এই উপজেলাতেই রয়েছে ঐতিহ্যবাহী এক জমিদার বাড়ি। এই জমিদার বাড়িটির নাম হচ্ছে আড়াপাড়া জমিদার বাড়ি। তবে অনেকেই এই জমিদার বাড়ি সম্পর্কে জানেন না। অর্থাৎ এই জমিদার বাড়িটি তেমন পরিচিত না।